Tamuɣli n tmetti taqbaylit taqburt, am tmettiyin-nniḍen n umaḍal ɣer teqcict d uqcic temgarad. Tettwali aqcic s tmuɣli yelhan, taqcict s tmuɣli nniḍen. Anect-a yettbin-d deg tlalit, imi ma yella d taqcict i d-ilulen, ad tafeḍleḥzen yeɣli-dɣef uxxam, ad as-tiniḍ d lmut i d-yerzan ɣur-s. Ticki d aqcic i d-ilulen, ad tafeḍ axxam yeɛmer, umren (ferḥen) akk, xeddmen tameɣra, kkaten lbarud. Acu yeǧǧan timetti tettxemmim akka? Acku ttwalin imal-nsen deg uqcic, d aqcic i ixeddmen. Argaz ma yella yesɛa aṭas n warrac ad yerfed aqerru-ines, yernu ad yesɛu awal-is deg tejmaɛt.